Lietuvos laikas

Lietuvos laikas – terminas, nusakantis vidutinį saulinį laiką Lietuvoje. Lietuva įeina į Rytų Europos laiko juostą (EET).

Su pasauliniu koordinuotuoju laiku Lietuvos laikas siejasi UTC+2 (GMT+2).

Nors geografiškai penktadalis Lietuvos (vakarinė dalis) patenka į UTC+1 laiko zoną (CET – Vidurio Europos laikas), likusi dalis į UTC+2 (Rytų Europos) laiko zoną (ši riba kerta Lietuvos teritoriją tarp Jurbarko ir Tauragės pietuose bei Telšių ir Kuršėnų šiaurėje), tačiau oficialiai Lietuvoje galioja vienas laikas – visa Lietuva priskiriama UTC+2 zonai.

Vasaros laikas Lietuvoje yra UTC+3 (GMT+3).

1998 m. kovo 29 d. Lietuvoje buvo įvestas Vidurio Europos laikas (UTC+1), tačiau 1999 m. spalio 31 d. grąžintas Rytų Europos laikas (UTC+2). Liaudyje tai buvo vadinta „Andrikienės laiku“.

Kategorija:Laiko juostos
Kategorija:Lietuvos geografija